2025-2026 ایٖرٲنی احتِجاج

2025–2026 ایٖرٲنی احتِجاج چھِ ایٖرانَس مَنٛز جٲری اَکھ بٔڑ اِحتِجاجی تَحریٖک یۄس 28 دَسمبَر 2025 شۆروٗع گٔیہِ۔ یِمَن مُظاہرَن ہُنٛد بُنیٲدی مَقَصَد چھُ مُلکٕچ خَراب مُعٲشی حالت، بَڑان درٛۄجر، تہٕ سِیٲسی نِظامَس خِلاف اِظہارِ نارٲضگی۔ یِم مُظاہَرٕ چھِ 2022 ہٕنٛدِ "زٔنؠ، زِندَگی، آزٲدی" تَحریٖک پتہٕ سارِوٕے کھۄتہٕ بٔڑ عَوٲمی بَغاوَتھ مانہٕ یِوان۔میڈیا رپوٹو دِیُت مہسا امینی سٕنٛدِ مرنہٕ پتہٕ 2022 ہٕکؠ ملک گیر احتجاجَو پتہٕ ایرانَس مَنٛز ساروٕے کھۄتہٕ بۆڑ احتجاج۔

پَسِ مَنٛظٕر
2025 کِس ٲخِرس مَنٛز گٔیہِ ایٖرانٕچ کرنسی (ریال) ہٕنٛز قَدر واریاہ کَم۔ اَمہِ سٟتؠ بَڑِیہِ مُلکَس مَنٛز درٛۄجر واریاہ زیٛادٕ، خاص کٔرِتھ کھؠن چؠنٕچ چیزَن ہٕنٛزِ قیٖمَتَن مَنٛز اِضافہٕ۔ 28 دَسمبَر 2025 گٔیہِ تہران کِس گرینڈ بازارَس مَنٛز دُکان دارَن ہٕنٛدِ طَرفہٕ ہَرتال شۆروٗع، یۄس جَلدی باقی شَہَرَن مَنٛز تہِ پھٔلِیہِ۔

اَہَم واقعہٕ
28 دَسمبَر 2025
تِہرانَس مَنٛز شۆروٗع، یَتھ مَنٛز دُکان دار تہٕ تٲجِر شٲمِل ٲسؠ۔
جَنؤری 2026
مُظاہَرٕ پھٔۄلیٛو ایٖران کِس 27 کھۄتہٕ زیٛادہٕ صوٗبَن مَنٛز۔ پُلیٖس تہٕ سِکیورِٹی فوجو کٔر مُظاہریٖنَن پؠٹھ طاقتُک اِستِعمال۔
نعرٕ: مُظاہریٖنَن کۆر شۆروٗع "مرگ بر خامنہ ای" (خامنہ ای یَس موتھ) تہٕ "نہَ غَزہ، نہَ لؠبنان، جانَم فِدائے ایٖران" (نہَ غزہ خٲطرٕ، نہَ لؠنان خٲطرٕ، مِیۆن زُو ایٖرانَس خٲطرٕ قۄربان)۔

نۄقصان تہٕ گِرِفتٲری
حُقوٗقِ اِنسٲنی تَنظیٖمَن ہٕنٛدِ مُطٲبِق چھِ وُنیُکھ تام 35 پؠٹھ 36 نَفَر ہَلاک گٔمٕتؠ، یِمَن مَنٛز کاہ شُرؠ تہِ شٲمِل چھِ۔ 1200 کھۄتہٕ زیٛادٕ لوُکھ چھِ حِراسَتَس مَنٛز نِنہٕ آمٕتؠ۔
رَدِ عَمَل
ایٖرٲنی حوُکوٗمَتھ: سُپریٖم لیٖڈَرَن وۆن زِ یِم چھِ "دُشمَنَن ہِنٛز سٲزِش" تہٕ سِکیورِٹی فورسَس دیتُن سَختی سان نِپٹَنُک حُکُم۔
بَینُ الاقوٲمی:  تہٕ  کٔر مُظاہریٖنَن پؠٹھ تَشَدُدٕچ مُذَمَتھ۔

حَوالہٕ

زٲژ:2025 واقعات
زٲژ:2026 واقعات
زٲژ:ایٖران